Държавен вестник, бр. 57, 2002 г., стр. 5

Б Р О Й  57
Д Ъ Р Ж А В Е Н   В Е С Т Н И К
С Т Р .  5
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Специализиран състав” включва акцио-
нерите/съдружниците, лицата, които без тру-
дов договор са управители, контрольори, чле-
нове на съвета на директорите, на управител-
ния и надзорния съвет, както и лицата в трудо-
ви правоотношения с юридическото лице—кан-
дидат за получаване на лиценз.
2. “Член от специализиран състав” е лице,
което е:
а) в трудови правоотношения с юридическо-
то лице и притежава лиценз;
б) съдружник/акционер в юридическото лице
и притежава лиценз.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата се издава на основание чл. 26,
ал. 5 от Закона за приватизация и следпривати-
зационен контрол.
§ 3. Издадените лицензи по чл. 16, ал. 1 от
отменения Закон за преобразуване и привати-
зация на държавни и общински предприятия
запазват действието си.
§ 4. Указания по прилагането на наредбата
дава Агенцията за приватизация.
Приложение
към чл. 10, ал. 3
Тези стандарти предвиждат минимални крите-
рии, които да се спазват от бизнесоценителите при
извършването на бизнесоценки и изготвянето на
оценителски доклади, без оценителите да бъдат
ограничавани да прилагат своите умения и екс-
пертни познания като професионалисти.
Изисква се стандартите да се спазват от всички
лицензирани оценители при изготвянето на оцен-
ки на предприятия, обособени части, дялове, ак-
ции или ценни книжа за нуждите на Агенцията за
приватизация и другите приватизиращи органи.
Тези стандарти могат да се прилагат и за случаи на
оценка извън сферата на приватизацията.
Целта на приложения речник е да представи
основните термини, използвани в бизнесоценява-
нето и споменавани в стандартите. Термините са
обяснени от гледна точка на бизнесоценяването и
е възможно някои от тях да не съответстват на
правните и счетоводните им формулировки.
Възприемат се следните стандарти за бизнесо-
ценяване (СБО):
СБО-1 ЦЯЛОСТЕН ПИСМЕН ДОКЛАД НА
БИЗНЕСОЦЕНКА
СБО-2 ВИДОВЕ ОЦЕНКИ И ОБЩИ ПРОЦЕ-
ДУРНИ ИЗИСКВАНИЯ ЗА ИЗВЪРШВАНЕ НА БИЗ-
НЕСОЦЕНКИ
СБО-3 ПОДХОД ЗА БИЗНЕСОЦЕНЯВАНЕ НА
БАЗАТА НА АКТИВИТЕ
СБО-4 МЕТОД ЗА БИЗНЕСОЦЕНЯВАНЕ ЧРЕЗ
ПРЕДПРИЯТИЯ-АНАЛОЗИ
СБО-5 ПАЗАРЕН ПОДХОД ЗА БИЗНЕСОЦЕ-
НЯВАНЕ
СБО-6 ПРИХОДЕН ПОДХОД ЗА БИЗНЕСОЦЕ-
НЯВАНЕ
СБО-7 ИЗВЕЖДАНЕ НА ЗАКЛЮЧЕНИЕТО ЗА
СТОЙНОСTТА
СБО-8 КОРИГИРАНЕ НА ФИНАНСОВИТЕ
ОТЧЕТИ  
РЕЧНИК НА ОСНОВНИТЕ ТЕРМИНИ В БИЗ-
НЕСОЦЕНЯВАНЕТО
СБО-1
ЦЯЛОСТЕН ПИСМЕН ДОКЛАД
ЗА БИ3НЕСОЦЕНКА
I. Предисловие
А. Предназначението на стандарта е да дефи-
нира и опише изискванията за писменото излага-
не на резултатите от бизнесоценката.
Б. Писмените доклади за бизнесоценка трябва
да отговарят на изискванията на този стандарт,
освен ако според оценителя обстоятелствата на-
лагат отклонение от стандарта. В този случай от-
клонението трябва да бъде изрично посочено и
мотивирано в доклада.
II. Подпис и удостоверяване
А. Оценителят носи отговорност за твърдени-
ята, изложени в цялостния писмен доклад, чрез
полагането на подпис. Спазването на този стан-
дарт изисква цялостният писмен доклад да бъде
подписан от оценителя.
Б. Ако в процеса на изготвяне на оценката учас-
тват повече от един оценител, в доклада трябва ясно
да се посочи какво е конкретното участие на всеки
от оценителите по отделните раздели на доклада.
III. Факти и обстоятелства, които следва да
бъдат ясно посочени в цялостния писмен доклад
за оценка
А. Наличието на въздействие и/или интерес
от страна на оценителя към обекта—предмет на
оценка.
Б. Допускания и ограничаващи условия—за
случаите, в които това е валидно, в доклада трябва
да се посочи, че оценителят се е позовавал на дан-
ни, осигурени от друго лице, без да са били прове-
рени от оценителя, както и да се посочат източни-
ците, от които оценителят е черпил информация.
В. Валидност на оценката—всеки доклад тряб-
ва да съдържа заявление, че оценката е валидна
само към посочената дата и за посоченото пред-
назначение.
IV. Дефиниране на заданието за оценка
Заданието за оценка трябва да бъде описано в
доклада и трябва да разглежда:
1. Обекта на оценката—цяло предприятие, обо-
собена част, дял или ценни книжа.
2. Наличието на права и/или ограничния, вклю-
чително реституционни искове.
3. Предназначение и приложение на оценката.
4. Датата на оценката.
5. Стандарт на стойността.
6. Изискани методи за оценка.
V. Описание на оценявания обект
Встъпителният раздел (резюме) от доклада
описва оценявания обект и представлява обобще-
ние на аргументацията, върху която се изгражда
становището на оценителя за крайната стойност.
Докладът за оценка трябва да съдържа описател-
на част, обхващаща всички имащи отношение
факти и обстоятелства, като:
1. Кратка история на обекта на оценка.
2. Правен статут и характеристика на обекта.
3. Описание на дълготрайните активи—мате-
риални и нематериални.
4. Технология, производствен и достигнат ка-
пацитет на мощностите.
5. Номенклатура на продуктите и услугите.